Autoceļš V592
V592 autoceļš Varakļāni—Nagļi—Žogoti ir Latvijas vietējais autoceļš, kas savieno autoceļu V869 Varakļānos caur Nagļiem ar autoceļu V561 pie Putniem. Autoceļš ir 19,9 km garš, pārsvarā klāts ar grants segumu, izņemot ar asfaltbetona segumu klātos 1 km garu sākumposmu līdz Varakļānu kapiem un 6,4 km garu gala posmu no Nagļiem līdz autoceļam V561. Ceļš šķērso Varakļānu novada Varakļānu pilsētu un Varakļānu pagastu, kā arī Rēzeknes novada Dekšāres, Nagļu un Gaigalavas pagastus.